CELEX: C2004/217/11
Language: sl
Date: 2004-08-28 00:00:00
Title: Sodba Sodišča (drugi senat) z dne 8. julija 2004 v zadevi C-166/03: Komisija Evropskih skupnosti proti Francoski republiki (Neizpolnitev obveznosti države — Člen 28 — Trženje izdelkov iz plemenitih kovin — Označba „zlato“ in „zlata litina“)

28.8.2004   
            
            
               SL
            
            
               Uradni list Evropske unije
            
            
               C 217/6
            
         
      SODBA SODIŠČA
   
   (drugi senat)
   z dne 8. julija 2004
   v zadevi C-166/03: Komisija Evropskih skupnosti proti Francoski republiki (1)
   
   (Neizpolnitev obveznosti države - Člen 28 - Trženje izdelkov iz plemenitih kovin - Označba „zlato“ in „zlata litina“)
   (2004/C 217/11)
   Jezik postopka: francoščina
   V zadevi C-166/03, Komisija Evropskih skupnosti (zastopnik: B. Stromsky) proti Francoski republiki (zastopnika: G. de Bergues in F. Million) zaradi ugotovitve, da Francoska republika ni izpolnila obveznosti iz člena 28 ES, s tem da je pridržala označbo „zlato“ za izdelke, ki vsebujejo utežni delež 750/1000 zlata, medtem ko so izdelki, ki vsebujejo utežni delež 375/1000 ali utežni delež 585/1000, označeni kot „zlata litina“, je Sodišče (drugi senat) v sestavi C. W. A. Timmermans predsednik senata, J.-P. Puissochet, J. N. Cunha Rodrigues (poročevalec), R. Schintgen, sodniki in N. Colneric, sodnica, generalni pravobranilec: F. G. Jacobs, sodni tajnik: R. Grass, dne 8. julija 2004 razglasilo sodbo, katere izrek se glasi kot sledi:
   
               1)
            
            
               Francoska republika ni izpolnila obveznosti iz člena 28 ES, s tem da je pridržala označbo „zlato“ za izdelke, ki vsebujejo utežni delež 750/1000 zlata, medtem ko so izdelki, ki vsebujejo utežni delež 375/1000 ali utežni delež 585/1000, označeni kot „zlata litina“.
            
         
               2)
            
            
               Francoski republiki se naloži plačilo stroškov.
            
         
      (1)  UL C 135, 7. 6. 2003.